Megadivers land

Megadivers land is de naom veur e zevetien-tal len wat door de natuurbehajdsorganisatie Conservation International aongeweze es land mèt 'n oongewoen groet deil vaan de Eerdse biodiversiteit. De zeventien len herberge same mier es de hèlf vaan 't aontal soorte op Eerd en höbbe edert aofzunderlek e groet aontal endemische soorte. 't Geit euver 't algemein um groete len, in de trope of subtrope, en soms mèt 'n lang historische aofzundering (zuug ouch eilandfauna). De zevetien len woorte in 1998 aongeweze.

Gein inkel Europees land vèlt oonder de megadiverse len.

Lies
 Land  Biogeografische zone(s)  Opmerkinge Australië  Australaziatisch gebeed  Kleinste continent, herberg de mierderhied vaan de buildiere (oets wiedverbreid op gans Gondwanaland.) Brazilië  Neotropisch gebeed  Groet land mèt diverse klimaotzones boe-in me eve diverse soorte vint; hei-oonder 't Amazonegebeed, de rieksten habitat op de wereld. China  Palearctisch gebeed, Indomalaya  Umvat zoe good wie alle klimaote vaan toendra en hoeggebergde tot aon weuste en tropisch bos. Colombia  Neotropisch gebeed  Umvat e groet deil vaan 't Amazonegebeed en deilt zoe mèt in zien extreem diversiteit. Deilt ouch mèt in de flora en fauna vaan Midde-Amerika. Congo-Kinshasa  Afrotropisch gebeed  Besteit oet savannes en tropisch bos. Umvat um zien gruutde mie soorte es de naoberlen. Ecuador  Neotropisch gebeed  Rillatief klei land, meh umvat de Galápagoseilen mèt 'n zier groete diversiteit, wie ouch nog e stök vaan 't Amazonegebeed. Filipijne  Indomalaya  Tropisch eilanderiek mèt typerenden eilandfauna. India  Indomalaya  Combineert e vasteland wat vaan tropisch bos in huuggebergde euvergeit mèt diverse arsjipelle boe-op ziech 'n eilandfauna in isolatie kós oontwikkele. Indonesië  Indomalaya, Australaziatisch gebeed  Tropisch eilanderiek, door de miljoene jaore heer umstebeurt wel en neet aon 't vasteland aongeslote en daorum bevolk mèt landbieste die ziech in isolatie wijer oontwikkelde. Madagaskar  Afrotropisch gebeed  Eiland bij Afrika, sinds miljoene jaore vaan 't vasteland geïsoleerd. Woenplaots vaan tientalle haafape, primaote die op 't vasteland door de echte ape zien verdroonge, en tenreks. Maleisië  Indomalaya  Umvat oonder mie Borneo, boe de diversiteit bezunder groet is. Mexico  Nearctisch gebeed, Neotropisch gebeed  Landsjappelek divers land. Papoea Nui-Guinea  Australaziatisch gebeed  Deil vaan Nui-Guinea, e tropisch eiland mèt e zier uniek soorteprofiel. Peru  Neotropisch gebeed  Deilt ouch mèt in de riekdom vaan Amazonië; e groet deil besteit wijers oet hoeggebergde. Venezuela  Neotropisch gebeed  Umvat e groet deil vaan Amazonië. Vereinegde Staote  Nearctisch gebeed, Oceanië  Neet tropisch en daorum rillatief minder divers es de aander len in dees lies, meh umvat door zien gruutde toch rillatief väöl inheimse soorte. Gein oonbelaankriek deil daovaan leef op Hawaï. Zuid-Afrika  Afrotropisch gebeed  Euver 't algemein subtropisch, meh 't klimaot löp vaan weuste en tropisch bos in 't noorde nao gemaoteg in 't zuie. Aon de kös vint me daobij Antarctische ziebieste.
Categorie:Biologie
Categorie:Geografie